নজিরবিহীন! দূষণের জন্যই বাতিল ভারত-দক্ষিণ আফ্রিকা টি-২০ ম্যাচ?

ওয়েব ডেস্ক: শীত পড়তেই ঘন কুয়াশার (Dense Fog) চাদরে ঢেকেছে দিল্লি, উত্তরপ্রদেশ সহ একাধিক রাজ্য। বায়ুদূষণের (Air Pollution) কারণে সকাল-সন্ধে কমেছে দৃশ্যমানতাও। এর প্রভাব এবার পড়ল ভারত-দক্ষিণ আফ্রিকা (India Vs South Africa) টি-২০ ম্যাচে। বুধবার সন্ধ্যায় সিরিজের চতুর্থ ম্যাচটি শুরুই করা গেল না। ঘন কুয়াশার কারণে লখনউয়ের একানা স্টেডিয়ামের দৃশ্যমানতা কম থাকায় বাতিল হয়ে গেল চতুর্থ টি-২০ ম্যাচ। ফলে আপাতত সিরিজে ২-১ ব্যবধানে এগিয়েই রইল টিম ইন্ডিয়া।

বুধবার সন্ধে সাতটায় ম্যাচ শুধু হওয়ার কথা ছিল, টস হওয়ার কথা ছিল সাড়ে ছটায়। তবে এদিন বিকেল থেকেই স্টেডিয়াম সহ গোটা স্থানীয় এলাকা ঘন কুয়াশার চাদরে মোড়া ছিল। তাই টস করাও সম্ভব হয়নি। সন্ধ্যে ৬:৫০ মিনিটে পরবর্তী ইন্সপেক্সন হয়। আম্পায়াররা মাঠে নেমে পরিস্থিতি পর্যবেক্ষণ করেন। কিন্তু দৃশ্যমানতার উন্নতি না হওয়ায় ফের টস করা যায়নি।

আরও পড়ুন: সিরিজের মাঝেই বড় ধাক্কা ভারতীয় শিবিরে!

তারপর থেকেই টানা ইন্সপেক্সন চলতে থাকে। পরপর ছবার মাঠে নেমে পরিস্থিতি খতিয়ে দেখেন আম্পায়াররা। মাঝে সাড়ে আটটার দিকে পিচ ঢেকে ফেলা হয়। তারপর শেষবার ৯:৪৫ মিনিটে শেষবার পর্যবেক্ষণ করেন আম্পায়াররা। তারপরেই ম্যাচ বাতিল করার সিদ্ধান্ত নেওয়া হয়।

দেখুন আরও খবর:

The post নজিরবিহীন! দূষণের জন্যই বাতিল ভারত-দক্ষিণ আফ্রিকা টি-২০ ম্যাচ? first appeared on KolkataTV.